ПРАВОБРАНИЛАШТВО ОПШТИНЕ ВРБАС
Комисија за спровођење интерног конкурса
Посл.бр. Јп. 49 /18
Дана 27.08.2018.године
Врбас

На основу чл. 18. став 2. Закона о начину одређивања максималног броја запослених у јавном сектору ("Службени гласник РС", бр. 68/15 и 81/2016- одлука УС) у складу са одредбама члана 6. Уредбе о интерном конкурсу („Службени гласник РС“ бр. 17/2016), расписује

ИНТЕРНИ КОНКУРС 
за попуну извршилачког радног места Службеник за административне послове на неодређено време у Правобранилаштву општине Врбас

I
Расписује се интерни конкурс за попуну извршилачког радног места  Службеник за административне послове, разврстаног у звање млађи референт, утврђеног у Правилнику о унутрашњој организацији и систематизацији у Општинској управи Врбас, интерном ревизору општине Врбас и Правобранилаштву општине Врбас, под редним бројем 4. у опису послова Правобранилаштва општине Врбас, на неодређено време.

II
Место рада извршиоца на пословима Службеник за административне послове је Правобранилаштву општине Врбас, која се налази у Улици Палих Бораца 9ц у Врбасу.

III
Опис послова: заводи поднеске  у одговарајуће уписнике и регистре, улаже поднеске у предмете, формира нове предмете, разводи по уписницима ток поступка по предметима, експедује пошту, води послове архиве, обавља  послове рада на компјутеру, води евиденцију предмета који су стављени у роковник. Обавља и све друге послове које му повери Правобранилац општине Врбас.
IV
Услови: средње образовање у четворогодишњем трајању друштвеног смера, положен државни стручни испит и завршен приправнички стаж и познавање рада на рачунару.

V
На интерном конкурсу право учешћа имају само запослени на неодређено време у свим организационим облицима у систему локалне самоуправе, утврђених чланом 2. став 5. Закона о начину одређивања максималног броја запослених у јавном сектору ("Службени гласник РС", бр. 68/15 и 81/2016- одлука УС).

VI
Сваки кандидат, поред услова утврђених у Правилнику о унутрашњој организацији и систематизацији у Општинској управи Врбас, интерном ревизору општине Врбас и Правобранилаштву општине Врбас, треба да испуњава и следеће опште услове из члана 80. Закона о запосленима у аутономним покрајина и јединацама локалне самоуправе („Службени гласник РС“ бр. 21/2016) и то: 
1) да је пунолетан држављанин Републике Србије;
2) да има прописано образовање;
3) да испуњава остале услове одређене законом, другим прописом и актом о систематизацији радних места;
4) да није правноснажно осуђивано на безусловну казну затвора од најмање шест месеци;
5) да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

VII
Уз пријаву, кандидати су дужни да поднесу следеће доказе о испуњености услова интерног конкурса и то:
•	оверена фотокопија дипломе о стеченој стручној спреми; 
•	извод из матичне књиге рођених (оригинал или оверена копија);
•	уверење о држављанству (оригинал или оверена копија);
•	уверење о положеном државном стручном испиту (лица са положеним правосудним испитом уместо уверења о положеном државном стручном испиту достављају оригинал или оверену фотокопију уверења о положеном правосудном испиту), (оригинал или оверена копија), 
•	уверење да се против пријављеног кандидата не води истрага (Основни суд);
•	уверење да кандидат није осуђиван за кривично дело на безусловну казну затвора од најмање шест месеци или за кажњиво дело које га чини неподобним за обављање послова у државном органу (МУП РС, Полицијска станица Врбаса);
•	оригинал или оверена фотокопија доказа о радном искуству у струци (потврде, решења и други акти из којим се доказује на којим пословима, са којом стручном спремом и у којем периоду је стечено радно искуство); 
•	оригинал или оверена фотокопија решења о распоређивању или решењe да је службеник нераспоређен; 

Напомена: Кандидати који први пут заснивају радни однос у државном органу, органу аутономне покрајине или јединице локалне самоуправе подлежу пробном раду од 6 месеци. Кандидати без положеног државног стручног испита примају се на рад под условом да тај испит положе до окончања пробног рада.

VIII
У изборном поступку проверавају се: познавање Закона о запосленима у аутономним покрајинама и јединицама локалне самоуправе и Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе, стручна оспособљеност за рад на извршилачком месту Службеник за административне послове, увидом у податке из пријаве и разговором са кандидатима.

IX
Провера оспособљености, знања и вештина кандидата у изборном поступку: са кандидатима чије су пријаве благовремене, допуштене, разумљиве и потпуне и уз које су приложени сви потребни докази и који испуњавају услове за рад на оглашеном радном месту, назначене вештине и знања биће проверена у просторијама Општинске управе Врбас, у Врбасу, Маршала Тита број 89,  о чему ће кандидати бити обавештени телефонским путем или електронском поштом на бројеве или адресе које су навели у пријави.

X
Пријаве на конкурс се подносе на адресу: Правобранилаштво општине Врбас, у Врбасу, Палих Бораца 9ц, са назнаком: „за интерни конкурс“

XI
Рок за подношење пријаве на интерни конкурс је петнаест дана и почиње да тече  од 28.08.2018. године и истиче 12.09.2018. године
Овај оглас објављује се на интернет презентацији општине Врбас www.vrbas.net и  на  огласној табли Правобранилаштва општине Врбас и Општинске управе Врбас.

XII
Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази у оригиналу или фотокопији оверене код јавног бележника или у општинској управи или суду где не постоји јавни бележник, биће Закључком одбачене. 
Интерни конкурс спроводи Конкурсна комисија именована од стране Правобраниоца општине Врбас.

XIII
Лице које је задужено за давање обавештења о интерном конкурсу: Данка Васиљевић, телефон: 064/8375681.